VS002512
Datum: 1997-12-01T01:00:00.000+01:00
datum_sodbe_i_stopnje: 2011-02-01T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti - zadoščenje v posebnih primerih - spolno nasilje
skupina: poseg v druge pravice osebnosti
fischer: ni določljiva
odskodnina: 75.000 EUR
opombe: II Ips 366/2011. Reviziji tožene stranke je bilo ugodeno tako, da je bila spremenjena odločba sodišča druge stopnje v delu, s katerim je bila delno spremenjena odločba sodišča prve stopnje; s tem je bila potrjena odločba sodišča prve stopnje v celoti.
sodisce: Vrhovno sodišče

## Oškodovanec

Otrok, deček, v času začetka obdobja zlorabljanja, star 3 leta.

## Škodni dogodek

Toženec (oškodovančev oče) je bil obsojen v kazenskem postopku zaradi storitve (nadaljevanega) kaznivega dejanja spolnega napada na osebo, mlajšo od 15 let in zaradi izvajanja spolnih dejanj in spolnega nasilja nad oškodovancem v času od decembra 1997 (ko je bil tožnik star 3 leta) do 20. 11. 2001, skupaj torej 4 leta.

## Telesne bolečine

25.000 EUR 4 leta je ob spolnih dejanjih hudo telesno trpel, kot tudi kasneje pri odvajanju blata in uriniranju zaradi intenzivnega pekočega občutka. Ni se mogel zdraviti, saj je moral biti tiho in se zaradi groženj toženca ni mogel zaupati niti materi.

## Strah

25.000 EUR strah ga je bilo ob samih dejanjih, ko ga je toženec močno stiskal po telesu in ni vedel, kaj bo toženec še naredil z njim; strah ga je bilo bolečin in pekočin pri odvajanju blata ter uriniranju in tega ali se bo to pozdravilo.

## Zmanjšanje življenjske aktivnosti

25.000 EUR trpel je hude duševne bolečine; kot posledica zlorabe je pri oškodovancu prisotna šibka samopodoba, zaznamovanost, saj vsi vedo, čemu je bil izpostavljen, boji se nasilja in agresivnih dejanja, kar v psihološkem smislu pomeni, da se ne postavi zase, se ne izpostavi, se ne uveljavi z odločnostjo. Pristno je podoživljanje travmatskih motenj, izrazitejše nezaupanje in negotovost pri navezovanju stikov, slabo prilagajanje novim okoljem, znižana samozavest, kar se odraža tudi v zdravniški diagnozi: „mešana motnja vedenja in čustvovanja F 92.8“. Kmalu po tem, ko je povedal o zlorabah, je bil vključen v psihoterapevtsko obravnavo, ki je trajala 3 leta in pol. Del otroštva, ki bi ga lahko izkoristil za igro in zabavo, je preživel v podoživljanju travmatskih dogodkov, obiskovanju psihologa in sodnih obravnav. Dokončna ocena glede njegovega osebnostnega razvoja bo mogoča šele čez nekaj let. Zaradi dogodkov je tudi popolnoma izgubil odnos z očetom.

## Kršitev drugih pravic osebnosti

Spolno nasilje skozi obdobje 4 let.

**Zveza:**

ZOR člen 200, 202. URS člen 14, 22.